**ИИН 861008401712**

**Ватсап телефоны 87023974486**

**ЖУАНДЫКОВА Дана Арыстанбековна,**

**Саттар Ерубаев атындағы №24 ІТ мектеп-лицейінің қазақ тілі мен әдебиеті пәні мұғалімі.**

**Шымкент қаласы**

**СЫРЫ АШЫЛМАҒАН, ШЫҢЫ БИІК СЫРШЫЛ АҚЫН**

Құс қанатындай ғана ғұмырында артына өшпес, өлмес мұра қалдырып кеткен үлкен талант иесі, асқақ ақын, қазақтан шыққан тұңғыш фантаст жазушы Саттар Асқарұлы Ерубаевтың туылғанына биыл 110 жыл толды. Бабаларымыздан келе жатқан дәстүр бйынша астындағы атын беріп, ақынын ардақтаған қазақ емеспіз бе!? Ұрпақ тәрбиелеуде осы үрдісті жалғап ақын есімін иеленген Саттар Ерубаев атындағы №24 ІТ мектеп-лицейінда жазушының 110 жылдығына орай айлық жоспар түзіліп, ақын өмірі мен шығармаларын кеңінен насихаттау мақсатында ашық сабақтар, сыныптан тыс іс-шаралар өткізіліп, жылдағы дәстүрге сай қалалық «Саттар оқулары» өткізілді. Оқушылардың білім сапасын арттыру, ойын ашық жеткізе білетін құзіретті тұлға етіп қалыптастыру мақсатындағы «Оқуға құштар мектеп» жобасы аясында мектебімізде әр бейсенбі күні кітап оқу күні болып саналады. Айлық іс-шара барысында ақын, Қазақстан Ленин Комсомолы сыйлығының тұңғыш лауреаты, талантты жазушы, дарынды ақын Саттар Ерубаевтың шығармаларын оқуға ерекше мән берілді. Себебі, ақынның шығармаларын оқи отырып, шығармаларындағы өзіндік ерекшелігін аңғаруға болады. Саттар қаламынан өрбіген қай шығармаларын оқып көрсең де шығармаларының ішіне еріксіз еніп кеткендей боласың. Тіпті ақынның шығармалары Қазақстанның тұңғыш президенті, елбасының «Мәңгілік ел», «Бір мақсат, бір мүдде, бір болашақ» идеясымен ұштасып жатқандай. Саттар шығармаларын өте көрегендікпен болашақты болжай отырып жазғандай дерсің. Оған дәлел ақынның сонау 1930-1934 жылдары жазылған «Келесі соғыс туралы» новелласы мен «фашизм жіне соғыс» шығармаларын атап айтуға болады.

Саттардың шығармаларын оқи отырып ақын жүрегінің кіршіксіз тазалығын көресің. Ия, Саттар шығармалары өзге ақындардың шығармаларынан ерекше. Ақынның өлеңдері, туындылары философиялық, фантастикалық тұрғыдан терең мағынаға ие.

Оның әрбір өлеңі тақырыбының нақтылығымен, өзіндік жаңашылдығымен ерекшеленеді. Оқушысын өзіне баурап алып, бойындағы адамгершілік, достық, адалдық сезімдерін оятатын қасиеті бар шығармаларының ұрпақ тәрбиесіне берері мол. Қазақ балаларына қалайда білім нәрін беруді ұстанған Саттар әдебиет саласына қатысты алғашқы оқулық авторы десек артық айтқандық емес. Ақын қамшының сабындай қысқа ғана ғұмырында денсаулығының төмендегеніне де қарамай М. Жанғалинмен бірлесе отырып мектеп оқушыларының 10 сыныбына арналған «*Қазақ әдебиетінің хрестоматиясын*» құрастырып шықты. Сонымен қатар ана тіліміз–қазақ тілінің ертеңіне алаңдаған нағыз жанашыры болды. Ақынның 1935 жылы жазылған «Қазақ тілін жек көретін шахтком» атты мақаласы өзекті мәселені көтерген шындық болды.

Ақын тіпті «үш тілділікті» кейбір шығармаларында пайдаланған. Оған дәлел «Келесі соғыс туралы» шығармасындағы мына сөздер:.

« Klebs Veronika chamaedrsis», өсімдігі, «Vanessa levana», «Vanessa prossa» деген көбелектердің атаулары, «Polkice Belovaxtr» газетінің атаулары.

«Фашизм және соғыс» шығармасында: «Drang nach isten» шығысқа ұмтылу, «stats Qyё» т.б. сөздер мен атауларды кездестіресіз.

Бүгінгі таңдағы қарқынды дамып келе жатқан технология сырын Саттар сонау 1930-1935 жылдары ашып кеткенбе дерсің. Ақынның «Менің құрдастарым» шығармасының кейіпкері Рахметтің жүрегін «Автожектор» атты қолдан жасалған жүрек-машинасы арқылы ауыстыру, империя профессоры Кувясидің қолдындағы кішкене домалақ айна арқылы дүниенің түкпір-түкпірін көріп отыру қазіргі кездегі жастарымыз ең көп пайдаланатын «скайп» (ұялы сымтетік арқылы бірін-бірі көріп сөйлесу) бағдарламасын да осы шығармасынан аңғаруға болады.

ХХІ ғасырда еліміздің төріндегі бас қаламыз Астанада өткен «ЭКСПО-2017» көрмесінде қойылған күннен энергия алуды ақынның дәл осы шығармаларынан байқауға болады. Жапон профессорының ұйықтататын ультра сәулесі, секунд бітпей Жапонияны айналып өтетін ракетоплан атауларын кездестіруге болады. Тіпті ақын шығармаларынан тұнып тұрған ғылыми жаңалықтарды да кездестіреміз.Мысалы алатын болсақ: қызыл сәуленің неліктен қара көкшіл сәуледен гөрі тезірек жайылатынын, химиялық элементтерінің салмағының айырмасын білу үшін бір-бірімен салыстыруды, «Vanessa levana» көктемдегі көбелек пен «Vanessa prossa» жаздағы көбелектің түстері басқа болғанымен, бұл екі көбелектің бір көбелек екендігін, тек температураның әсерінен жылдың екі мезгілінде түсін өзгертетіндігін жазады. «Мутация» заңы бойынша балық бауырында пайда болатын пигменттің сырын да ашып айтады. Кеннингеннің жабық аквариумінде тәжірибе жасалған балыққа сәуле түсуінен қоңыр пигмент пайда болған. Міне, демек, ақынның қай шығармасын алсақ та ғылымға, сырға толы, тап ХХІ ғасыр сұранысымен, жаңа заман талабымен, білім, ғылым, технология дамуымен үндесіп жатқандай. Дегенмен қазіргі таңда қазақ әдебиетінің жарық жұлдызы- Саттар Ерубаев өмірі мен шығармалары туралы мәліметтер жастарға, оқушыларға мүлдем аз беріліп келеді. Саттар шығармаларының, өлеңдерінің сұлу, тартымды болатын себебі- оның өмірді, әдебиетті жан-тәнімен терең ұғынып, жүрегімен сезінетіндігінен. Өлеңдерінің көркемдік өзгеше қасиеті-тақырыптарында. Әрине Саттар өлеңдеріне тақырыпты ұзақ таңдап, ойланбайтын кісі болған. Оның елеусіз айта салған, не қаламымен түрте салған тақырыбы ең таңдаулы тақырыптарының қатарына енген. Атап айтар болсақ: «Мәңгілік өмір туралы жыр», «Меруерт алқа», «Ақынның анты», «Достық жыры», «Күзгі фрагмент», «Көктем туралы» жырлары нәзік сезім, көркем сюжет, терең қиялға құрылған. Оның әрбір өлеңіндегі ыстық темпераменттен, шырайлы ойдан, екпінді ырғақтан социалистік құрылыстың зор қаруы- поэзия екені сезіліп тұрады.

Автор өлеңдерінің көркемдік басты ерекшелігінің бір қыры- образдары. Ақын ұнамды еңбек адамдарының образдарын үлкен сезіммен, сүйіспеншілік көзқараспен жырлайды.

Қорыта келгенде қазақ әдебиетінің жарық жұлдызы –Саттар Ерубаев шығармалары басқа акындардың шығармаларынан тақырып жағынан, сюжеті жағынан ерекшеленіп тұратын мәңгі жас, ерекше көркем шығарма.

Мәңгілік өмірді жырлап алайда қысқа ғана өмір сүріп, артына мәңгі сөнбес із қалдырып кеткен Саттар Ерубаев аты берілген білім ордасында оқушыларды білім нәрімен сусындатып, ақын шығармаларын зерттеу мен үшін мақтаныш, үлкен бақыт. Ендеше біз секілді жаңалаққа жаны құмар, ізденімпаз ұстаздар барда Саттар есімі әр қазақтың жүрегінде сақталып, миллиондардың тамырында қызу қаны тулай ағып, бізбен бірге мәңгі жасап, ізін жалғар ізбасарлары шыға беретініне сенемін.